

**REPUBLIKA HRVATSKA**

**DUBROVAČKO - NERETVANSKA ŽUPANIJA**

**GRAD DUBROVNIK**

**Gr a d o n a č e l n i k**

KLASA: 363-01/18-09/12

URBROJ: 2117/01-01-18-02

Dubrovnik, 14. veljače 2018.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01,60/01, 129/05, 109/07, 125/08, 36/09, 150/11, 144/12, i 19/13,123/17- pročišćeni tekst) i članka 41. Statuta Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13, i 6/13 – pročišćeni tekst i 9/15), gradonačelnik Grada Dubrovnika donio je

**Z A K L J U Č A K**

1. Utvrđuje se Prijedlog zaključka o davanju suglasnosti za pokretanje javnog poziva za sufinanciranje energetske učinkovitost postojećih višestambenih zgrada na području Grada Dubrovnika.
2. Izvjestiteljica u ovom predmetu bit će Zrinka Raguž, privremena pročelnica Upravnog odjela za europske fondove, regionalnu i međunarodnu suradnju.

Gradonačelnik

Mato Franković

Dostaviti:

1. Gradsko vijeće Grada Dubrovnika, ovdje

2. Upravni odjel za europske fondove, regionalnu i međunarodne suradnju, ovdje

3. Upravni odjel za poslove gradonačelnika, ovdje

4. Pismohrana



**REPUBLIKA HRVATSKA**

**DUBROVAČKO - NERETVANSKA ŽUPANIJA**

**GRAD DUBROVNIK**

Upravni odjel za europske fondove,

regionalnu i međunarodnu suradnju

KLASA: 363-01/18-09/12

URBROJ: 2117/01-25-18-01

Dubrovnik, 14. veljače 2018.

**GRADONAČELNIK**

-ovdje-

**PREDMET:** Prijedlog zaključka o davanju suglasnosti za pokretanje javnog poziva za sufinanciranje energetske učinkovitosti postojećih višestambenih zgrada na području Grada Dubrovnika

U skladu sa Zakonom o energetskoj učinkovitosti („Narodne novine broj: 127/14 dalje u tekstu: Zakon) i Programom energetske obnove višestambenih zgrada za razdoblje od 2014. do 2020. godine s detaljnim planom za razdoblje od 2014. do 2016. godine („Narodne novine“ broj: 78/14 dalje: Program) Grad Dubrovnik raspisuje javni poziv za sufinanciranje energetske učinkovitosti postojećih i stambenih zgrada na području Grada Dubrovnika.

Sukladno gore navedenom, Grad Dubrovnik je nositelj operativnog provođenja aktivnosti u svezi provedbe javnog poziva za sufinanciranje energetske učinkovitosti postojećih i stambenih zgrada na području Grada Dubrovnika.

Javnim pozivom će se definirati postupak i sva druga pitanja vezana uz provedbu ovog predmeta javnog poziva, a posebice kriteriji za podnošenje prijava, aktivnosti te iznos nepovratnih novčanih sredstava.

Slijedom prethodno navedenog, predlaže se gradonačelniku Grada Dubrovnika donijeti sljedeći

**ZAKLJUČAK**

* + - 1. Utvrđuje se Prijedlog zaključka o davanju suglasnosti za pokretanje javnog poziva za sufinanciranje energetske učinkovitost postojećih višestambenih zgrada na području Grada Dubrovnika.
      2. Izvjestiteljica u ovom predmetu bit će Zrinka Raguž, privremena pročelnica Upravnog odjela za europske fondove, regionalnu i međunarodnu suradnju.

Privremena pročelnica

Zrinka Raguž

DOSTAVITI:

* Naslov
* Evidencija
* Pismohrana

**Gradsko vijeće**

KLASA: 363-01/18-09/12

URBROJ:

Dubrovnik, 14. veljače 2018.

Na temelju članka 1. Zakona o energetskoj učinkovitosti („Narodne novine“, broj 127/14) i članka 32. Statuta Grada Dubrovnika („Službeni glasnik Grada Dubrovnika“ , broj 4/09, 6/10, 3/11, 5/13, 6/13-pročišćeni tekst i 9/15) Gradsko vijeće Grada Dubrovnika na \_ sjednici, održanoj \_\_\_\_\_\_\_ 2018., donijelo je

**ZAKLJUČAK**

**o davanju suglasnosti za pokretanje javnog poziva za** **sufinanciranje energetske učinkovitosti postojećih višestambenih zgrada na području Grada Dubrovnika**

1. Daje se suglasnost za pokretanje javnog poziva za sufinanciranje energetske učinkovitosti postojećih višestambenih zgrada na području Grada Dubrovnika.
2. Tekst Javnog poziva sastavni je dio ovog Zaključka.
3. Grad Dubrovnik, Upravni odjel za europske fondove, međunarodnu i regionalnu suradnju je nositelj operativnog provođenja aktivnosti u svezi provedbe javnog poziva za sufinanciranje energetske učinkovitosti postojećih višestambenih zgrada na području Grada Dubrovnika.

**O b r a z l o ž e n j e**

Program energetske obnove višestambenih zgrada za razdoblje od 2014. do 2020. godine s detaljnim planom za razdoblje od 2014. do 2016. godine Ministarstva graditeljstva i prostornog uređenja („Narodne novine“, broj 78/14) temeljni je dokument koji određuje ciljeve i prioritete za povećanje energetske učinkovitosti na području Grada Dubrovnika.

Grad Dubrovnik je odlučio poticati suvlasnike višestambenih zgrada posredstvom upravitelja s područja Grada na povećanje energetske učinkovitosti. Ovaj zaključak je u skladu s dosadašnjim djelovanjem Grada na području energetike i zaštite okoliša te potpisom Energetske povelje.

Energetska učinkovitost u zgradama uključuje niz različitih područja mogućnosti uštede toplinske i električne energije, uz racionalnu primjenu fosilnih goriva te primjenu obnovljivih izvora energije u zgradama, gdje god je to funkcionalno izvedivo i ekonomski opravdano. Naime, poboljšanjem toplinsko-izolacijskih karakteristika zgrade, moguće je postići smanjenje ukupnih gubitaka topline građevine za prosječno od 30 do 60%.

Strateški cilj je poticanje energetske učinkovitosti - ušteda električne i toplinske energije, smanjenje troškova za energiju, povećanje ugodnosti boravka i rada u zgradama, poticanje poboljšanja energetske učinkovitosti u postojećim više stambenim zgradama te ocjena njihovog učinka.

Grad Dubrovnik je nositelj operativnog provođenja aktivnosti u svezi provedbe javnog poziva za sufinanciranje energetske učinkovitosti postojećih i stambenih zgrada na području Grada Dubrovnika.

Aktivnosti Programa energetske učinkovitosti postojećih višestambenih zgrada su sljedeće:

* definiranje kriterija po kojima će se odobravati bespovratna sredstva za višestambene zgrade
* priprema i objava javnih poziva za odobravanje sredstava
* prikupljanje, obrada, i selektiranje prijava
* definiranje, izrada i potpisivanje dokumentacije s odabranim korisnicima sredstava
* odobravanje nepovratnih sredstava
* praćenje, kontrola i izvještavanje o namjenskom korištenju odobrenih sredstava.

Sukladno Javnom pozivu za provedbu Programa povećanja energetske učinkovitosti postojećih višestambenih zgrada na području Grada Dubrovnika određeni su kriteriji za dodjelu novčanih sredstava, uvjeti za podnošenje prijave, potrebna dokumentacija kao i postupak pregleda prijava i dodjele sredstava.

Predsjednik Gradskoga vijeća

mr.sc. Marko Potrebica

**O b r a z l o ž e n j e**

Program energetske obnove višestambenih zgrada za razdoblje od 2014. do 2020. godine s detaljnim planom za razdoblje od 2014. do 2016. godine Ministarstva graditeljstva i prostornog uređenja („Narodne novine“, broj 78/14) temeljni je dokument koji određuje ciljeve i prioritete za povećanje energetske učinkovitosti na području Grada Dubrovnika.

Grad Dubrovnik je odlučio poticati suvlasnike višestambenih zgrada posredstvom upravitelja s područja Grada na povećanje energetske učinkovitosti, u skladu s dosadašnjim djelovanjem Grada na području energetike i zaštite okoliša te potpisom Energetske povelje.

Energetska učinkovitost u zgradama uključuje niz različitih područja mogućnosti uštede toplinske i električne energije, uz racionalnu primjenu fosilnih goriva te primjenu obnovljivih izvora energije u zgradama, gdje god je to funkcionalno izvedivo i ekonomski opravdano. Naime, poboljšanjem toplinsko-izolacijskih karakteristika zgrade, moguće je postići smanjenje ukupnih gubitaka topline građevine za prosječno od 30 do 60%.

Strateški cilj je poticanje energetske učinkovitosti - ušteda električne i toplinske energije, smanjenje troškova za energiju, povećanje ugodnosti boravka i rada u zgradama, poticanje poboljšanja energetske učinkovitosti u postojećim više stambenim zgradama te ocjena njihovog učinka.

Grad Dubrovnik je nositelj operativnog provođenja aktivnosti u svezi provedbe javnog poziva za sufinanciranje energetske učinkovitosti postojećih i stambenih zgrada na području Grada Dubrovnika.

Aktivnosti Programa energetske učinkovitosti postojećih višestambenih zgrada su sljedeće:

* definiranje kriterija po kojima će se odobravati bespovratna sredstva za višestambene zgrade
* priprema i objava javnih poziva za odobravanje sredstava
* prikupljanje, obrada, i selektiranje prijava
* definiranje, izrada i potpisivanje dokumentacije s odabranim korisnicima sredstava
* odobravanje nepovratnih sredstava
* praćenje, kontrola i izvještavanje o namjenskom korištenju odobrenih sredstava.

Sukladno Javnom pozivu za provedbu Programa povećanja energetske učinkovitosti postojećih višestambenih zgrada na području Grada Dubrovnika određeni su kriteriji za dodjelu novčanih sredstava, uvjeti za podnošenje prijave, potrebna dokumentacija kao i postupak pregleda prijava i dodjele sredstava.